Diari Oficial de la Generalitat Valenciana


Sumari del DOGV 7308, del 02-07-2014 (2014/6130)

ORDE 19/2014, de 27 de juny, de la Conselleria d'Economia, Indústria, Turisme i Ocupació, per la qual es regula i convoca la concessió de subvencions de foment de l'ocupació dirigida a emprenedors per a l'any 2014.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7308

Data del DOGV
:   02-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6130


Data del document
:   27-06-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 19/2014, de 27 de juny, de la Conselleria d'Economia, Indústria, Turisme i Ocupació, per la qual es regula i convoca la concessió de subvencions de foment de l'ocupació dirigida a emprenedors per a l'any 2014. [2014/6130]  
La Llei 56/2003, de 16 de desembre, d'Ocupació, establix com un dels principis generals de les polítiques actives d'ocupació el foment de l'autoocupació i la iniciativa emprenedora, especialment en el marc de l'economia sostenible i dels nous jaciments d'ocupació. De la mateixa manera, l'Estratègia Espanyola d'Ocupació 2012-2014, aprovada per mitjà del Reial Decret 1542/2011, de 31 d'octubre, desenrotlla els distints àmbits d'actuació previstos en la llei, entre els quals figura, així mateix, l'àmbit de l'autoocupació i la creació d'empreses.  
A més del marc normatiu d'actuació, el suport a la generació d'ocupació per compte propi ha sigut una constant en el desenrotllament de polítiques actives de foment d'ocupació per part del Consell, que és conscient de la necessitat d'afavorir la posada en marxa de noves activitats econòmiques generadores d'ocupació.  
Respecte d'això, esta orde regula les subvencions següents:  
a) Subvencions a les persones desocupades que accedisquen a la seua ocupació a través de la creació d'activitat empresarial independent, per mitjà de l'establiment com a treballador autònom o per compte propi.  
b) Subvencions destinades a autònoms o a professionals per a la contractació indefinida o temporal de treballadors pertanyent als col·lectius de menors de 30 anys, majors de 45 anys o desocupats de llarga duració.  
c) Subvencions a les persones perceptores de la prestació per desocupació en la seua modalitat de pagament únic.  
Finalment, cal destacar que esta convocatòria incorpora mesures dirigides especialment a afavorir la contractació dels jóvens menors de 25 anys, per a la qual cosa s'intensifica significativament l'import de les ajudes per tal concepte. Esta mesura s'emmarca en l'àmbit de la Garantia Juvenil, adoptada per l'Acord del Consell el 22 d'abril de 2013.  
  
En virtut d'això, fent ús de les facultats conferides per la Llei 5/1983, de 30 de desembre, del Consell, i el Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació  
  
ORDENE  
  
TÍTOL I  
Disposicions generals  
  
Article 1. Objecte i àmbit  
1. Esta orde té per objecte l'establiment d'ajudes destinades a afavorir la creació i consolidació de l'ocupació per compte propi en l'àmbit de la Comunitat Valenciana.  
2. Estes ajudes només es concediran per a centres de treball situats a la Comunitat Valenciana.  
  
Article 2. Beneficiaris  
1. Els beneficiaris d'estes ajudes són els treballadors autònoms o per compte propi i els perceptors de la prestació per desocupació en la seua modalitat de pagament únic pel valor total de l'import de la prestació, en els termes i amb les condicions establides en cada un dels títols d'esta orde.  
2. S'entendrà com a personal treballador autònom o per compte propi aquell que realitza de forma habitual, personal i directa una activitat econòmica a títol lucratiu sense subjecció a contracte de treball, encara que utilitze el servici remunerat d'altres persones.  
3. No podran obtindre la condició de beneficiari les persones en què concórrega alguna de les prohibicions previstes en l'article 13 de la Llei 38/2003, de 17 de novembre, General de Subvencions, l'apreciació de les quals es farà en la forma prevista en el dit article.  
4. Queden exclosos els socis de societats mercantils, cooperatives, societats civils i societats laborals, així com els membres de comunitats de béns i autònoms col·laboradors. Esta exclusió no operarà en el cas de les ajudes del títol IV per als socis de cooperatives de treball associat o socis de treball de societats laborals.  
  
5. Per tractar-se d'ajudes sotmeses al règim de minimis, establit en el Reglament (UE) 1407/2013, de 18 de desembre, de 2013, de la Comissió, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE 24.12.2013), no podran concedir-se a empreses dels sectors següents:  
  
a) Pesca i aqüicultura, segons s'establix en el Reglament (CE) 104/2000 del Consell.  
b) Producció primària de productes agrícoles.  
c) Activitats relacionades amb l'exportació a tercers països o estats membres quan l'ajuda estiga vinculada a l'establiment i l'explotació d'una xarxa de distribució o a altres gastos corrents vinculats a l'activitat exportadora.  
L'aplicació d'este règim suposa que l'import total de les ajudes de minimis concedides a una única empresa no excedirà de 200.000 euros durant qualsevol període de tres exercicis fiscals. Quan una única empresa realitze per compte d'altri operacions de transport de mercaderies per carretera l'import total de les ajudes de minimis concedides no excedirà de 100.000 euros durant qualsevol període de tres exercicis fiscals.  
  
Article 3. Incompatibilitats  
Estes ajudes són incompatibles amb qualsevol altra per al mateix fet subvencionable, excepte la bonificació de quotes a la Seguretat Social.  
  
  
Article 4. Presentació de sol·licituds  
1. Les sol·licituds, que hauran de dirigir-se al Servici Valencià d'Ocupació i Formació, es formalitzaran en impresos normalitzats que es presentaran en les corresponents direccions territorials del SERVEF, sense perjuí de poder presentar-les en els altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, inclosa la presentació telemàtica, per a la qual el sol·licitant haurà de disposar de firma electrònica avançada amb un certificat reconegut per a persones físiques admés per la seu electrònica de la Generalitat i accedir al catàleg de Servicis Públics interactius de la Generalitat a través de les pàgines webs o .  
2. La documentació que s'adjunte a la sol·licitud es presentarà en dos còpies i original, que es tornarà després de compulsar-la. A més de la documentació addicional que per a cada una de les ajudes s'establix en els títols corresponents, les sol·licituds hauran d'acompanyar-se dels documents que a continuació s'indiquen:  
a) Documentació acreditativa i identificativa, si és el cas, del representant legal.  
b) Declaració responsable de no estar incursos en les prohibicions per a obtindre la condició de beneficiari i per a ser receptor del pagament, a què fan referència els articles 13 i 34 de la Llei 38/2003, segons model normalitzat.  
c) Dos exemplars originals de les dades de domiciliació bancària, segons model normalitzat.  
d) Declaració responsable de les ajudes de minimis concedides al beneficiari durant els tres últims exercicis fiscals, segons model normalitzat.  
3. La presentació de la sol·licitud comportarà l'autorització perquè el SERVEF obtinga directament l'acreditació de les dades d'identitat del sol·licitant i del compliment de les obligacions tributàries i amb la Seguretat Social. No obstant això, el sol·licitant podrà denegar o revocar este consentiment efectuant una comunicació escrita en este sentit al SERVEF. En este cas, haurà de presentar la documentació que l'identifique i els certificats positius de l'Agència Estatal de l'Administració Tributària, de la Conselleria d'Hisenda i Administració Pública i de la Tresoreria General de la Seguretat Social, expressius d'estar al corrent en el compliment de les obligacions tributàries i amb la Seguretat Social.  
  
Article 5. Termini de presentació de les sol·licituds  
El termini de presentació de les sol·licituds s'iniciarà l'endemà de la publicació de la convocatòria i finalitzarà:  
a) En el cas de les ajudes establides en el títol II (establiment per compte propi) i el títol III (primera contractació): 30 de setembre de 2014.  
b) En el cas de les ajudes establides en el títol IV (abonament de quotes): 31 d'octubre de 2014.  
  
Article 6. Instrucció i procediment de concessió  
1. Estes ajudes s'atorgaran per mitjà de concessió directa fins a esgotar el crèdit disponible, i s'establix per a la seua ordenació com a data de criteri aquella en què, amb independència de la data de la sol·licitud, s'haja presentat la totalitat de la documentació original exigible en qualsevol dels registres a què fa referència l'article 38.4 de la Llei 30/1992 i es complisquen els requisits per a ser beneficiari de l'ajuda. Sense perjuí de l'anterior, en el cas de les ajudes del títol III (primera contractació) tindran prioritat per a la concessió aquelles contractacions que s'hagueren subscrit a partir de la data de publicació de la convocatòria.  
2. La instrucció del procediment correspon a les direccions territorials del SERVEF, que podran demanar l'aportació de documentació addicional necessària per a resoldre la sol·licitud.  
  
Article 7. Resolució i incidències  
1. La competència per a resoldre sobre les sol·licituds presentades correspon als directors territorials del SERVEF, per delegació del director general del SERVEF.  
2. El termini per a resoldre i notificar la resolució serà de sis mesos, comptadors des de l'endemà de l'entrada de la sol·licitud en qualsevol dels registres del SERVEF. Transcorregut el dit termini sense que s'haja dictat i notificat la resolució expressa, la sol·licitud s'entendrà desestimada per silenci administratiu.  
3. L'òrgan competent per a la concessió de les ajudes resoldrà les incidències que es produïsquen després de la seua concessió.  
  
Article 8. Control de les ajudes  
1. Correspondrà a les direccions territorials d'ocupació del SERVEF dur a terme la funció de control de les subvencions concedides.  
2. El beneficiari estarà obligat a sotmetre's a les actuacions de control financer previstes en els articles 44 i següents de la Llei 38/2003, de 17 de novembre, General de Subvencions, que puguen realitzar la Intervenció General i les institucions comunitàries. A estos efectes haurà de disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable en cada cas. Així mateix, estarà obligat a conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de comprovació i control.  
  
Article 9. Obligacions del beneficiari  
A més del que disposa l'article 14 de la Llei 38/2003, de 17 de novembre, General de Subvencions, són obligacions del beneficiari:  
  
a) Acreditar la realització de l'activitat que fonamenta la concessió de l'ajuda, així com el compliment dels requisits i de les condicions que determinen eixa concessió.  
b) Facilitar totes les dades i la informació, en qüestions relacionades amb les subvencions concedides, que li requerisca el SERVEF, així com comunicar a este òrgan les incidències i les variacions que es produïsquen amb relació a aquelles.  
c) Comunicar a l'òrgan concedent l'obtenció d'altres subvencions, ajudes ingressos o recursos que financen les activitats subvencionades.  
  
  
Article 10. Modificació i reintegrament de les ajudes concedides  
1. Qualsevol alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
2. Donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora, des de la data del pagament de la subvenció fins que s'acorde la procedència del reintegrament d'esta, els casos previstos en l'article 37 de la Llei 38/2003.  
3. En les ajudes del títol II (establiment per compte propi), l'incompliment de l'obligació de manteniment de l'activitat per compte propi i l'alta en el Règim Especial de Treballadors Autònoms o equivalent durant almenys tres anys determinarà el reintegrament de la subvenció concedida de forma proporcional al temps que reste per a completar el dit període, sempre que l'activitat s'haja mantingut durant almenys dos anys (este període mínim no serà aplicable als casos de força major) i el beneficiari acredite una actuació inequívocament tendent a la satisfacció dels seus compromisos.  
4. En les ajudes del títol III (primera contractació), s'aplicarà el criteri de proporcionalitat amb reintegrament parcial de l'ajuda concedida si la baixa del treballador haguera sigut comunicada a la corresponent direcció territorial d'ocupació i l'extinció de la relació s'haguera produït per causes objectives o per acomiadament disciplinari declarats o reconeguts procedents, per la dimissió, mort o incapacitat permanent total, absoluta o gran invalidesa del treballador.  
  
TÍTOL II  
Programa d'ajudes per l'establiment  
com a treballador per compte propi  
  
Article 11. Condicions  
Els sol·licitants hauran d'acreditar el compliment de les condicions següents:  
a) Iniciar l'activitat autònoma a partir del dia següent al de la data de publicació de la present orde. A estos efectes es considerarà com a data d'inici la que conste en el document de declaració d'alta en el cens d'obligats tributaris (models 036 o 037).  
b) Romandre inscrit com a desempleat en el SERVEF fins a l'inici de l'activitat.  
c) L'alta en el cens d'obligats tributaris i en el Règim Especial de Treballadors Autònoms o equivalent hauran de ser prèvies a la presentació de la sol·licitud.  
d) No haver figurat d'alta en el Règim Especial de Treballadors Autònoms en els sis mesos anteriors a l'inici de l'activitat.  
e) Desenrotllar l'activitat de forma independent.  
f) No haver sigut beneficiari en algun dels tres exercicis anteriors d'altres subvencions pel mateix concepte.  
  
Article 12. Quantia de les ajudes  
1. L'import de l'ajuda per constitució com a autònom es determinarà en funció de la pertinença del sol·licitant a algun dels següents col·lectius:  
a) Desempleats en general: 2.500 euros.  
b) Desempleats menors de 30 anys o majors de 45 anys: 3.000 euros.  
c) Desempleats amb una discapacitat com a mínim del 33 per cent: 4.000 euros.  
d) Dones desempleades víctimes de la violència de gènere: 4.500 euros.  
2. L'import establit en les lletres a, b i c de l'apartat 1 s'incrementarà en 500 euros si el beneficiari fora una dona.  
3. Activitats emergents: en el cas que l'activitat autònoma desenrotllada s'enquadre en alguna de les divisions, grups o classes de la Classificació Nacional d'Activitats Econòmiques 2009 (CNAE-2009) que especifica l'annex I, les quanties de l'apartat 1 s'incrementaran en 500 euros.  
  
Article 13. Documentació específica  
A més d'adjuntar-se la documentació requerida en l'article 4, haurà d'aportar-se específicament:  
a) Memòria autodiagnòstica del perfil emprenedor, segons model normalitzat.  
b) Certificat de vida laboral expedit per la Tresoreria de la Seguretat Social.  
c) Declaració d'alta en el cens d'obligats tributaris (models 036 o 037) o document únic electrònic, CIRCE, amb codi segur de verificació.  
  
d) Resolució o certificat de la Tresoreria General de la Seguretat Social relativa a la inclusió en el Règim Especial de Treballadors Autònoms. En el cas de professionals col·legiats, s'acreditarà la seua condició d'exercents per mitjà de certificat emés per l'Agència Estatal d'Administració Tributària (AEAT) en què consten les altes i les baixes en el cens d'obligats tributaris.  
e) Declaració responsable de no haver disfrutat, en els tres exercicis anteriors, d'estes ajudes ni d'haver obtingut altres subvencions, ajudes o ingressos per a la mateixa finalitat.  
f) Si és el cas, un certificat de grau de discapacitat igual o superior al 33 per cent, d'acord amb l'article 4.2 del Text Refós de la Llei General de Drets de les Persones amb Discapacitat i de la seua Inclusió Social, aprovat pel Reial Decret Legislatiu 1/2013, de 29 de novembre. L'acreditació del grau de discapacitat es realitzarà d'acord amb el Reial Decret 1414/2006, d'1 de desembre, i l'Orde 3/2010, de 26 de març, de la Conselleria de Benestar Social, per la qual es crea la targeta acreditativa de la condició de persona amb discapacitat.  
  
g) Si és el cas, una acreditació de la condició de víctima de violència de gènere, per mitjà de sentència judicial o un informe dels servicis socials públics o de la direcció general de la Generalitat competent en la matèria.  
  
Article 14. Obligacions específiques  
A més del compliment de les establides amb caràcter general en l'article 9, els beneficiaris d'este programa tindran l'obligació de mantindre l'activitat per compte propi i l'alta en el Règim Especial de Treballadors Autònoms o equivalent fins a tres anys després de la data d'efectes de l'alta en este.  
  
TÍTOL III  
Programa d'ajudes per la primera contractació  
  
Article 15. Condicions  
Perquè resulten subvencionables, les contractacions hauran de complir les condicions següents:  
a) Les contractacions temporals hauran de subscriure's des de la data de publicació d'esta orde; en el cas de les contractacions indefinides, s'admetran els contractes subscrits des de l'1 de gener de 2014.  
b) La persona contractada haurà de pertànyer a algun dels col·lectius següents: persones majors de 45 anys, jóvens menors de 30 anys o persones que hagen estat inscrites com a desempleades en els Centres SERVEF d'Ocupació per un període ininterromput de més de 365 dies previs a la data de la contractació,  
c) La persona contractada haurà d'haver figurat inscrita com a desempleada en el SERVEF fins a la seua contractació.  
d) El treballador contractat no ha de mantindre una relació de parentiu per consanguinitat o afinitat, fins al segon grau inclusivament, amb el beneficiari.  
e) Ha de tractar-se del primer contracte de treball que subscriga el beneficiari des de la seua constitució com a treballador autònom.  
  
Article 16. Quanties  
1. L'import de les ajudes per contractació ascendirà a:  
a) Contracte indefinit a jornada completa: 5.400 euros (6.000 euros si es contracta a menors de 25 anys).  
b) Contracte temporal a jornada completa com a mínim de sis mesos de duració: 3.100 euros (3.600 euros si es contracta a menors de 25 anys).  
c) Contracte temporal a jornada completa, com a mínim de 3 mesos de duració: 1.500 euros (2.000 euros si es contracta a menors de 25 anys).  
2. Els contractes a temps parcial com a mínim de 20 hores setmanals resultaran subvencionables, amb reducció proporcional de la quantia de l'ajuda.  
3. Estes ajudes són incompatibles entre si.  
  
  
Article 17. Documentació específica  
A més de la documentació general requerida en l'article 4, s'haurà d'aportar específicament:  
a) Declaració responsable que la contractació realitzada no incorre en causa d'exclusió.  
b) Certificat de vida laboral de l'empresa, expedida per la Tresoreria de la Seguretat Social.  
c) Contracte de treball que dóna lloc a l'ajuda, degudament registrat pel Centre SERVEF d'Ocupació o comunicat telemàticament al SERVEF. En les clàusules dels contractes haurà de constar expressament, en el cas dels contractes temporals, la duració de la relació laboral.  
  
d) Alta del treballador en la Seguretat Social.  
  
Article 18. Obligacions específiques  
A més del compliment de les establides amb caràcter general en l'article 9, les persones beneficiàries de les ajudes tindran les obligacions següents:  
a) En el cas de les ajudes per contractació indefinida, s'haurà de mantindre la relació laboral amb el treballador la contractació del qual va motivar l'ajuda almenys durant 12 mesos.  
b) En el cas de les ajudes per contractació temporal, s'haurà de mantindre la relació laboral amb el treballador la contractació del qual va motivar l'ajuda almenys durant el període de tres o sis mesos que s'haguera subvencionat.  
  
Article 19. Règim de substitucions en les ajudes per contractació  
1. Si durant el període de manteniment el treballador causara baixa pels motius relacionats en l'article 10.4, podrà ser substituït en el termini d'un mes per un altre treballador que tinga els requisits establits en l'article 15, a fi de completar, sota les mateixes condicions contractuals que tenia el treballador substituït, el període de manteniment que quedara pendent de complir.  
2. En el cas que la jornada o qualsevol altra circumstància del treballador substitut hagueren determinat una subvenció inferior a la concedida, procedirà el reintegrament de la diferència entre l'import de la subvenció concedida i el que haguera correspost si el treballador substitut haguera sigut subvencionat inicialment, juntament amb els interessos de demora.  
3. El termini establit per a la substitució no computarà als efectes de l'obligació de manteniment.  
4. Si la baixa del treballador es produïx amb anterioritat a la resolució de concessió, perdrà el dret a la sol·licitud presentada.  
  
TÍTOL IV  
Programa d'ajudes per a la compensació   
de l'abonament de quotes a la Seguretat Social  
  
Article 20. Condicions  
Podran ser beneficiaris d'estes ajudes els treballadors que complisquen la condició d'haver obtingut la prestació per desocupació de nivell contributiu en la modalitat de pagament únic pel valor actual de l'import total de la prestació, d'acord amb el Reial Decret 1044/1985, de 19 de juny, i amb la Llei 45/2002, de 12 de desembre, socis de cooperatives de treball associat o socis de treball de societats laborals, treballadors autònoms amb discapacitat igual o superior al 33 per cent, i treballadors autònoms menors de 30 anys (en el cas de les dones, menors de 35 anys), i es considera l'edat en la data de la sol·licitud de la prestació per desocupació en la seua modalitat de pagament únic.  
  
  
Article 21. Import de la subvenció  
1. A càrrec d'esta convocatòria únicament seran subvencionables les quotes a la Seguretat Social corresponents als mesos de gener a setembre de 2014, en els quals el sol·licitant hauria percebut la prestació per desocupació si no l'haguera percebut en la modalitat de pagament únic.  
  
2. L'import de les ajudes ascendirà a:  
a) El 50 per cent de la quota al règim corresponent a la Seguretat Social com a treballador autònom, calculada sobre la base mínima de cotització.  
b) El 100 per cent de l'aportació del treballador en les cotitzacions al corresponent règim de la Seguretat Social, si es tracta de socis treballadors o de treball d'empreses d'economia social, que hagen triat un règim diferent del d'autònoms.  
  
Article 22. Documentació específica  
A més d'acompanyar-se de la documentació requerida en l'article 4, s'haurà d'aportar específicament:  
a) Documentació que acredite que la persona sol·licitant ha sigut perceptora de la prestació per desocupació en la modalitat de pagament únic pel valor actual de l'import total de la prestació.  
b) Butlletins de cotització corresponents al període pel qual se sol·licita la subvenció i acreditació del seu pagament efectiu.  
c) Alta en el corresponent règim de la Seguretat Social.  
  
DISPOSICIONS ADDICIONALS   
  
Primera. Finançament  
1. Estes ajudes es finançaran a càrrec del programa pressupostari 322.51, Foment d'Ocupació, capítol 4, per un import global màxim de 3.700.000 euros, segons el detall de línies i imports que s'especifiquen a continuació:  
A) Les ajudes per l'establiment com a treballador per compte propi, establides en el títol II de l'orde, es finançaran per un import global màxim de 1.500.000 euros, a càrrec de les línies pressupostàries següents:  
- Codi línia T0212000: 1.250.000 euros, fons procedents del Ministeri d'Ocupació i Seguretat Social, per a les ajudes destinades a l'establiment com a treballador per compte propi.  
- Codi línia T2446000: 250.000 euros, fons procedents del Ministeri d'Ocupació i Seguretat Social, per a les ajudes destinades a l'establiment com a treballador per compte propi, destinats exclusivament al col·lectiu de dones.  
La distribució territorial d'estos fons és la següent:  
- 585.000 euros per a la Direcció Territorial d'Alacant, amb el desglossament següent:  
- Codi línia T0212000: 487.500 euros, fons procedents del Ministeri d'Ocupació i Seguretat Social.  
- Codi línia T2446000: 97.500 euros, fons procedents del Ministeri d'Ocupació i Seguretat Social, per al col·lectiu de dones.  
- 180.000 euros per a la Direcció Territorial de Castelló, amb el desglossament següent:  
- Codi línia T0212000: 150.000 euros, fons procedents del Ministeri d'Ocupació i Seguretat Social.  
- Codi línia T2446000: 30.000 euros, fons procedents del Ministeri d'Ocupació i Seguretat Social, per al col·lectiu de dones.  
- 735.000 euros per a la Direcció Territorial de València, amb el desglossament següent:  
- Codi línia T0212000: 612.500 euros, fons procedents del Ministeri d'Ocupació i Seguretat Social.  
- Codi línia T2446000: 122.500 euros, fons procedents del Ministeri d'Ocupació i Seguretat Social, per al col·lectiu de dones.  
B) Les ajudes destinades a la primera contractació per un treballador autònom o per compte propi, establides en el títol III de l'orde, es finançaran per un import global màxim de 2.000.000 euros, fons procedents del Servei Públic d'Ocupació Estatal (SEPE), a càrrec de la línia pressupostària T0212000.  
La distribució territorial d'estos fons és la següent:  
- 780.000 euros per a la Direcció Territorial d'Alacant.  
- 240.000 euros per a la Direcció Territorial de Castelló.  
- 980.000 euros per a la Direcció Territorial de València.  
C) Les ajudes destinades a la compensació de l'abonament de quotes de la Seguretat Social, establides en el títol IV de l'orde, es finançaran per un import global màxim de 200.000 euros, fons procedents del SEPE, a càrrec de la línia pressupostària T0212000.  
2. Si al llarg de 2014 existira crèdit disponible que permetera incrementar el finançament pressupostari previst inicialment, el SERVEF, amb la publicació prèvia del dit crèdit en el Diari Oficial de la Comunitat Valenciana, podrà destinar-lo al finançament d'altres sol·licituds presentades a l'empara d'esta convocatòria que com a conseqüència de l'esgotament dels crèdits no hagueren pogut ser ateses inicialment o ho hagueren sigut per un import inferior al sol·licitat, sense necessitat d'establir un nou termini de presentació de sol·licituds, llevat que això servira per a l'adequada gestió de cada programa i proporcionar major efectivitat a les polítiques actives d'ocupació dirigides a la reactivació de l'ocupació a la Comunitat Valenciana.  
  
Segona. Compatibilitat amb el mercat comú  
Estes ajudes són compatibles amb el mercat comú, ja que no és d'aplicació l'article 107.1 del Tractat de Funcionament de la Unió Europea, per acollir-se al règim de minimis establit en el Reglament (UE) 1407/2013, de 18 de desembre, de 2013, de la Comissió, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE de 24.12.2013).  
  
  
Tercera. Models normalitzats  
Els models normalitzats als quals fa referència l'orde es troben disponibles en l'adreça .  
  
Quarta. Normativa aplicable  
1. Estes ajudes tenen la consideració de subvencions públiques i es regixen per la Llei 38/2003, de 17 de novembre, General de Subvencions; el seu Reglament, aprovat pel Reial Decret 887/2006, de 21 de juliol, i els preceptes en vigor del text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991.  
  
2. En el que no preveu seran aplicables l'Orde TAS/1622/2007, de 5 de juny, per la qual es regula la concessió de subvencions al programa de promoció de l'ocupació autònoma, i l'Orde de 13 d'abril de 1994, del Ministeri de Treball i Seguretat Social, per la qual s'establixen les bases reguladores de la concessió de les subvencions consistents en l'abonament al personal treballador que fera ús del dret previst en l'article 1 del Reial Decret 1044/1985, de 19 de juny, de Quotes a la Seguretat Social.  
  
  
Quinta. Concessió de subvencions  
D'acord amb la disposició addicional deu de la Llei 6/2013, de 26 de desembre, de Pressupostos de la Generalitat per a l'exercici 2014, la concessió de les ajudes finançades amb fons distribuïts a través de la Conferència Sectorial d'Ocupació i Assumptes Laborals es condiciona al fet que l'òrgan competent de l'Administració de l'Estat haja realitzat les actuacions o dictat els actes administratius que permeten assegurar l'efectivitat de la transferència de fons afectats.  
  
DISPOSICIONS FINALS  
  
Primera. Facultats d'execució i desenrotllament  
Es faculta el director general del SERVEF per a dictar les instruccions i adoptar les mesures que requerisca l'aplicació d'esta orde; així mateix se li delega la facultat per a modificar els terminis i els termes establits en l'orde quan concórreguen circumstàncies que ho aconsellen.  
  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
osar-se un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes, computat en els mateixos termes, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això, sense perjuí que els interessats hi interposen, si és el cas, qualsevol altre recurs que estimen procedent.  
  
València, 27 de juny de 2014  
  
El conseller d'Economia, Indústria, Turisme i Ocupació,  
MÁXIMO BUCH TORRALVA  
ANNEX I  
  
Divisió Grup Classe CNAE 2009  
 Secció C: indústria manufacturera  
20 Indústria química  
21 Fabricació de productes farmacèutics  
 22.1 Fabricació de productes de cautxú  
 22.21 Fabricació de plaques, fulls, tubs i perfils   
de plàstic  
 22.22 Fabricació d'envasos i embalatges de plàstic  
 22.29 Fabricació d'altres productes de plàstic  
 23.13 Fabricació de vidre buit  
 23.14 Fabricació de fibra de vidre  
 23.19 Fabricació i manipulat d'un altre vidre, inclòs el vidre tècnic  
 23.2 Fabricació de productes ceràmics refractaris  
 23.43 Fabricació d'aïlladors i peces aïllants de material ceràmic  
 23.44 Fabricació d'altres productes ceràmics   
d'ús tècnic  
 23.91 Fabricació de productes abrasius  
 25.5 Forja, estampació i embotició de metalls; metal·lúrgia de pols  
 25.6 Tractament i revestiment de metalls; enginyeria mecànica per compte de tercers  
26 Fabricació de productes informàtics, electrònics i òptics  
27 Fabricació de material i equip elèctric  
28 Fabricació de maquinària i equip n.c.o.p.  
29 Fabricació de vehicles de motor, remolcs i semiremolcs  
30 Fabricació d'un altre material de transport  
 32.2 Fabricació d'instruments musicals  
 32.3 Fabricació d'articles d'esport  
 32.5 Fabricació d'instruments i subministraments mèdics i odontològics  
 33.1 Reparació de productes metàl·lics, maquinària i equip  
 33.2 Instal·lació de màquines i equips industrials  
 Secció D: subministraments d'energia elèctrica, gas, vapor i aire condicionat  
35 Subministrament d'energia elèctrica, gas, vapor i aire condicionat  
 Secció E: subministrament d'aigua, activitats de sanejament, gestió de residus i descontaminació  
36 Captació, depuració i distribució d'aigua  
37 Arreplega i tractament d'aigües residuals  
38 Arreplega, tractament i eliminació de residus; valoració  
39 Activitats de descontaminació i altres servicis de gestió de residus.  
 Secció J: informació i comunicacions  
 58.2 Edició de programes informàtics  
61 Telecomunicacions  
62 Programació, consultoria i altres activitats relacionades amb la informàtica  
 63.1 Processament de dades, allotjament i activitats relacionades; portals web  
 Secció M: Activitats professionals científiques i tècniques  
 70.22 Altres activitats de consultoria de gestió empresarial  
71 Servicis tècnics d'arquitectura i enginyeria; assajos i anàlisis tècniques  
72 Investigació i desenrotllament  
 74.10 Activitats de disseny especialitzat  
 Secció Q: activitats sanitàries i de servicis   
socials  
 86.10 Activitats hospitalàries